วันที่ 10 มี.ค. 2565 แฟนผมได้มีประจำเดือนไหลออกมา แต่เป็นก้อนๆเล็กๆคล้ายๆลิ่ม เหนียว อยากทราบว่าเกิดจากอะไรหรอครับ ก่อนหน้า วันที่ 18 ก.พ. 2565 ได้มีเพศสัมพันธ์ แต่ไม่ได้มีการหลั่ง และมีการใส่ถุงยางอนามัย โดยการสอดใส่ไปนิดเดียว ก็เอาออก มาวันที่10 มี.ค. ประจำเดือนมาเป็นก้อนเหนียวๆ คืออะไรหรอครับ อันตรายมั้ย เมื่อวันที่ 10 มี.ค. 2565 มาเป็นวันเเรก วันนี้ก็ยังเป็นอยู่ครับ
สวัสดีค่ะ การมีเพศสัมพันธ์ที่ผ่านมา ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 1-2% ซึ่งถือว่าน้อยมากประจำเดือนที่มานั้น ถ้ามาห่างจากครั้งก่อน 22-35 วันก็น่าจะเป็นเลือดประจำเดือนตามปกติ ซึ่งอาจมีลักษณะจับเป็นก้อน เป็นลิ่มเหนียวได้ ไม่ได้ผิดปกติอะไรแต่หากเลือดที่ออกมา ไม่ใช่เลือดที่ควรมาตามรอบเดือน คือเป็นเลือดออกผิดปกตินั้น อาจมีสาเหตุต่างๆเช่น การมีแผลตรงช่องคลอดหรือปากมดลูก การอักเสบหรือติดเชื้อของอวัยวะภายในอุ้งเชิงกราน หรือมีเนื้องอกที่ปากมดลูก ถ้ามีเลือดออกผิดปกติทางช่องคลอดต่อเนื่อง ควรไปพบแพทย์ หรือถ้าตอนนี้สงสัยการตั้งครรภ์ ก็สามารถยืนยันได้ด้วยการซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ